東京開封府者，蓋今開封市也。居汴水之上，戰國時為魏都大梁，以利運興。唐平王世充，始置汴州，因水為名。中唐以降，朝廷益仰食江左，汴居運河之中，有轉輸之利。朱全忠節度汴梁，因而得國，乃以汴為東都，升開封府。宋因五代都開封，為東京。集天下財賦，一時極盛。唯開封無險，乃以巨費治軍。久之財枯力殫，而無堪用之兵。靖康國難，既屬金，漕利雖絕，仍以為南京。端平入洛，城邑已空。元世改汴梁路，遂不復為京師矣。